1. ปัจจัยความเสี่ยง

1.1 ความเสี่ยงจากการประกอบธุรกิจ

  1.1.1 ความเสี่ยงจากความผันผวนทางเศรษฐกิจ

ปี 2551 ภาพรวมในภาคธุรกิจอสังหาริมทรัพย์ภายในประเทศเกิดการชะลอตัวอย่างชัดเจน
ซึ่งเป็นผลมาจากปัญหาต่างๆ ที่มีมาอย่างต่อเนื่องจากปี 2550 โดยปัจจัยหลักๆ
คือปัญหาเสถียรภาพทางการเมืองในประเทศและปัญหาภาวะเศรษฐกิจถดถอยของประเทศสหรัฐอเมริกาและประเทศในกลุ่มยุโรป
ทำให้บริษัทยังคงต้องติดตามดูสถานการณ์ที่เกิดขึ้นต่างๆอย่างใกล้ชิดเพื่อให้บริษัทสามารถปรับกลยุทธ์ทางธุรกิจเพื่อให้แข่งขันกับผู้ผลิตรายอื่นๆได้ในภาวะที่เศรษฐกิจถดถอยและการแข่งขันที่ทวีความรุนแรงขึ้น
โดยบริษัทยังคงใช้กลยุทธ์ในการพัฒนาโครงการในพื้นที่ที่มีการเจริญเติบโตทางเศรษฐกิจอย่างต่อเนื่องประกอบกับการสร้างสินค้าให้ตรงตามความต้องการของลูกค้ากลุ่มเป้าหมาย
อีกทั้งพยายามดำเนินโครงการในพื้นที่ที่มีการขยายตัวทางเศษฐกิจอย่างต่อเนื่องเพื่อรักษาผลการดำเนินงานของบริษัทให้ได้ตามเป้าหมายและเติบโตอย่างต่อเนื่องภายใต้ปัจจัยความเสี่ยงจากความผันผวนทางเศรษฐกิจในรอบปีที่ผ่านมา

2.  ความเสี่ยงจากการร่วมลงทุนในกิจการร่วมค้า

เมื่อวันที่ 6 เมษายน 2550 ที่ประชุมสามัญผู้ถือหุ้น ได้มีมติอนุมัติให้บริษัทรับโอนสินทรัพย์และหนี้สินทั้งหมดของบริษัท นวเทพ จำกัด ซึ่งเป็นบริษัทย่อยที่บริษัทถือหุ้นร้อยละ 100 และชำระบัญชีบริษัท นวเทพ จำกัด ทั้งนี้เพื่อขยายธุรกิจและเพิ่มประสิทธิภาพในการบริหารงานของบริษัท ต่อมาเมื่อวันที่ 29 มิถุนายน 2550 บริษัทได้รับโอนสินทรัพย์และหนี้สินทั้งหมดของบริษัท นวเทพ จำกัดในราคาตามบัญชี โดนสินทรัพย์ส่วนใหญ่ที่บริษัทรับโอนมาจากบริษัท นวเทพ จำกัด คือที่ดินติดชายทะเลของอำเภอถลาง จังหวัดภูเก็ตจำนวนประมาณ 500 ไร่ โดยบริษัทมีแผนที่จะพัฒนาโครงการท่าเทียบเรือยอชต์ (Yatch Marina) คอนโดมิเนียม โรงแรมและบ้านพักตากอากาศ ติดชายทะเล โครงการดังกล่าวจะทำการร่วมลงทุนกับกลุ่มนักลงทุนชาวต่างชาติ ซึ่งวันที่ 2 มิถุนายน 2550 บริษัทได้ซื้อหุ้นสามัญของบริษัท ยามู พร็อพเพอร์ตี้ ดีเวลลอปเม้นท์ จำกัดในอัตราร้อยละ 50 เป็นเงินจำนวน 1 ล้านบาทเพื่อพัฒนาโครงการนี้โดยทำการร่วมลงทุนกับกลุ่มนักลงทุนชาวสวีเดน

ดังนั้นบริษัทอาจมีความเสี่ยงจากการร่วมลงทุนในกิจการร่วมค้าเนื่องมาจากการเสียโอกาสในการพัฒนาที่ดินขนาดประมาณ 500 ไร่ อย่างไรก็ตาม ที่ดินขนาดประมาณ 500 ไร่ ดังกล่าวเป็นทรัพย์สินของบริษัทซึ่งไม่มีภาระด้านหนี้สินในการถือครองที่ดิน ส่งผลให้ไม่มีภาระต้นทุนทางการเงิน รวมทั้งข้อผูกมัดใดๆ ถึงแม้ว่าโครงการร่วมลงทุนดังกล่าวจะไม่สามารถดำเนินการได้ก็ตาม 

ทั้งนี้มูลค่าที่ดินจำนวนประมาณ 500 ไร่ที่รับโอนมานั้น มีมูลค่าสุทธิตามบัญชีประมาณ 507.80
ล้านบาท ซึ่ง ณ วันที่ 25 มกราคม 2548 บริษัท นวเทพ
จำกัดได้มีการบันทึกค่าเผื่อการด้อยค่าของที่ดินรอการพัฒนาจำนวนประมาณ5.28
ล้านบาทเพื่อสะท้อนให้เห็นมูลค่าทรัพย์สินที่แท้จริงตามมาตรฐานการบัญชีโดยกำหนดมูลค่าที่คาดว่าจะได้รับคืนจากมูลค่าของที่ดินที่ประเมินโดยใช้วิธีเปรียบเทียบราคาตลาด
ซึ่งผู้ประเมินอิสระคือบริษัท สยามแอพเพรซัล แอนด์ เซอร์วิส จำกัด
ได้ประเมินมูลค่าของทรัพย์สินดังกล่าวไว้ที่ 507.80 ล้านบาท
ดังนั้นบริษัทจึงรับโอนมูลค่าที่ดินตามราคาทุนเดิมจำนวนประมาณ 513.08
ล้านบาทและค่าเผื่อการด้อยค่าที่ดินรอการพัฒนาจำนวนประมาณ 5.28 ล้านบาท

3.  ความเสี่ยงในเรื่องของกฎหมายควบคุมการจัดสรรที่ดิน

ถึงแม้ว่าตลาดอสังหาริมทรัพย์ด้านที่อยู่อาศัยค่อนข้างจะเป็นตลาดแข่งขันแบบเสรี
แต่ความเสี่ยงในเรื่องระเบียบ ประกาศ และข้อกำหนดในการขออนุญาตจัดสรรที่ดิน
ซึ่งจะมีการปรับเปลี่ยนทุกๆ 4 ปี รวมถึงขั้นตอนเพื่อปฏิบัติตามกฎหมายที่เกี่ยวข้องกับการจัดสรรที่ดิน
ซึ่งอาจส่งผลกระทบและปัญหาความยุ่งยากให้กับผู้ประกอบการอสังหาริมทรัพย์
เป็นเหตุให้เกิดความล่าช้าในขั้นตอนการก่อสร้าง รวมถึงต้นทุนค่าใช้จ่ายที่ต้องเพิ่มสูงขึ้นตามมา
ตัวอย่างเช่น การกำหนดพื้นที่การใช้ประโยชน์ที่ดิน (Zoning) กฎหมายผังเมือง การวางผังจราจร
การจัดทำรายงานวิเคราะห์ผลกระทบสิ่งแวดล้อม (ปัจจุบันข้อกำหนดให้แปลงจำหน่ายไม่เกิน 250
แปลงต้องจัดทำรายงานวิเคราะห์) ซึ่งส่งผลให้มีต้นทุนที่เพิ่มขึ้นในอนาคตได้
สำหรับผู้ประกอบการซึ่งการขออนุญาตจัดสรรที่ดิน ต้องพบกับข้อกำหนดการจัดสรรที่ดินตาม
พ.ร.บ.จัดสรรที่ดิน เพื่อความปลอดภัย และรักษาคุณภาพสิ่งแวดล้อม เช่น
การจัดระบบการบำบัดน้ำเสีย ระบบการระบายน้ำ ระบบถนนและทางเท้า
และการวิเคราะห์ผลกระทบสิ่งแวดล้อม เป็นต้น
และสำหรับขนาดของที่ดินที่จะจัดสรรเป็นอีกหนึ่งข้อกำหนดด้วยเช่นกัน เช่น
การจัดสรรที่ดินเพื่อขายบ้านเดี่ยว ที่ดินแปลงย่อยต้องมีเนื้อที่ไม่ต่ำกว่า 50 ตารางวา นอกจากนี้
การจัดการเรื่องถนนและทางเท้า กำหนดให้การจัดจำหน่ายแปลงย่อยไม่เกิน 99 แปลง
หรือเนื้อที่ต่ำกว่า 19 ไร่ ต้องมีความกว้างของเขตทางไม่ต่ำกว่า 9.00 เมตร
โดยมีความกว้างของผิวจราจรไม่ต่ำกว่า 6.00 เมตร แปลงย่อยตั้งแต่ 100-299 แปลง หรือเนื้อที่
19-50 ไร่ ต้องมีความกว้างของเขตทางไม่ต่ำกว่า 12.00 เมตร
โดยมีความกว้างของผิวจราจรไม่ต่ำกว่า 8.00 เมตร และแปลงย่อยตั้งแต่ 300-499 แปลง
หรือเนื้อที่เกินกว่ากว่า 50 ไร่ ต้องมีความกว้างของเขตทางไม่ต่ำกว่า 16.00 เมตร
โดยมีความกว้างของผิวจราจรไม่ต่ำกว่า 12.00 เมตร รวมถึง กฎหมายนิติบุคคลบ้านจัดสรร
ที่ประกาศใช้เมื่อปี 2546 ได้ครอบคลุมหมู่บ้านจัดสรร ที่สร้างโดยพ.ร.บ. การจัดสรรที่ดิน พ.ศ.
2543 เป็นต้นมา ระบุให้ทุกโครงการมีการจัดตั้งนิติบุคคลหมู่บ้านจัดสรร
เพื่อบริหารจัดการระบบส่วนกลางเพื่อสาธารณะ เช่น ระบบรักษาความปลอดภัย
ไฟฟ้าแสงสว่างภายในโครงการ การรักษาความสะอาด การดูแลและบำรุงสวนสาธารณะ ฯลฯ
ภายใน 180 วันหลังการก่อสร้างทรัพย์สินส่วนกลางแล้วเสร็จ และพร้อมจะส่งมอบ
ซึ่งกฎหมายระบุว่า ทรัพย์สินส่วนกลางทั้งหมด จะ ต้องอยู่ในความดูแลเจ้าของโครงการต่อไปอีก 1
ปี หลังจากก่อสร้างทรัพย์สินส่วนกลางหรือสาธารณูปโภคส่วนกลางแล้วเสร็จ
ระหว่างนั้นให้ดำเนินการจัดตั้งนิติบุคคลบ้านจัดสรร และเมื่อแล้วเสร็จตามกำหนด
ก็จะทำการส่งมอบให้นิติบุคคลบ้านจัดสรร โดยเจ้าของโครงการต้องวางเงินประกันค่าพื้นที่ส่วนกลาง
ให้กับนิติบุคคลด้วย ดังนั้นผู้ประกอบการจะมีภาระค่าใช้จ่ายในส่วนนี้ด้วยเช่นกัน

นอกจากนี้ กฎกระทรวงผังเมืองรวม กรุงเทพมหานคร (ปรับปรุงครั้งที่ 2) ปี 2549
ได้ประกาศในฉบับกฤษฎีกา และมีผลใช้บังคับทันที ในวันที่ 16 พฤษภาคม 2549
และมีระยะเวลาบังคับใช้ 5 ปี จนถึงวันที่ 15 พฤษภาคม 2554
(ปกติผังเมืองจะประกาศใช้ได้คราวละ 5 ปี อาจต่ออายุได้อีก 2 ครั้งๆ ละไม่เกิน 1 ปี
หลังจากนั้นต้องมีการปรับปรุงและประกาศใช้ใหม่)
ดังนั้นผู้ประกอบการอสังหาริมทรัพย์หลายรายอาจจะได้รับผลกระทบจากผังเมืองดังกล่าวนี้
โดยเฉพาะอย่างยิ่งผู้ประกอบการเกี่ยวกับอาคารสูงจะได้รับผลกระทบมากกว่าผู้ประกอบการโครงการที่เป็นบ้านแนวราบ
เนื่องจากกฎหมายใหม่จะมีความเข้มงวดในการก่อสร้างอาคารในแต่ละโซนของกรุงเทพฯมากขึ้น
ด้วยสาเหตุที่จะมีการกำหนดอัตราส่วนพื้นที่อาคารรวมต่อพื้นที่ดิน (Floor Area Ratio) ลดลง
และกำหนดอัตราส่วนพื้นที่ว่างต่อพื้นที่อาคารรวม (Open Space Ratio) เพิ่มสูงขึ้น
และการกำหนดความกว้างของถนนเพื่อป้องกันปัญหาการจราจร อาทิ อาคารขนาดใหญ่ต้องอยู่ริมถนน
ซอยต้องกว้าง 10 เมตรขึ้นไป ถนนหลักต้องกว้าง 16 เมตร/30 เมตร
หรือต้องใกล้กับสถานีรถไฟฟ้าในรัศมี 500 เมตร เป็นต้น
ซึ่งจะส่งผลทำให้ผู้ประกอบการมีภาระต้นทุนที่สูงขึ้นในการซื้อที่ดิน
ทำให้ราคาบ้านสูงมากขึ้นตามมาเช่นกัน

ดังนั้น บริษัทอาจจะได้รับผลกระทบจากการปรับโครงร่างผังเมืองใหม่ดังกล่าว
เนื่องจากเนื้อที่ที่จะต้องขยายมากขึ้น
ทำให้จำนวนหน่วยที่สามารถสร้างได้ในพื้นที่ของโครงการมีขนาดน้อยลง
และราคาบ้านต่อหลังอาจจะต้องสูงขึ้นตามเนื้อที่ที่ดินที่บังคับ
ซึ่งอาจจะต้องประสบกับข้อจำกัดอันเป็นอุปสรรคต่อรูปแบบและนโยบายบ้านของบริษัทในอนาคต
รวมถึงข้อกำหนดการจัดสรรที่ดินตาม พ.ร.บ. การจัดสรรที่ดิน พ.ศ. 2543
และผลกระทบจากข้อกำหนดต่างๆที่จะต้องปฏิบัติตามในอนาคต อย่างไรก็ดี
กฎหมายเหล่านี้ไม่มีผลบังคับใช้ย้อนหลัง จึงทำให้โครงการต่างๆ ดำเนินไปได้ตามแผนงาน
อีกทั้งโครงการที่บริษัทเริ่มพัฒนาเพิ่มเติมในปี 2550
มีความเพียงพอที่ทำรายได้ให้กับบริษัทไปอีกประมาณ 3-5 ปี คือโครงการบ้านร็อคการ์เด้นบายพาส
6 ซึ่งแบ่งได้ออกเป็น 10 เฟสย่อยบนถนนบายพาส อำเภอเมืองจังหวัดภูเก็ต
ซึ่งเป็นโครงการที่ได้ขออนุญาตการจัดสรรแล้วจากทางราชการของจังหวัดภูเก็ตแล้ว
นอกจากโครงการที่กล่าวมาแล้วบริษัทยังมีโครงการบ้านร็อคการ์เด้น แอร์พอร์ต เฟส 2
ที่จังหวัดสมุทรปราการใกล้กับสนามบินสุวรรณภูมิที่บริษัทมีแผนที่จะพัฒนาต่อเนื่องกับโครงการบ้านร็อคการ์เด้นแอร์พอร์ต
เฟส 1 ก็อยู่ในระหว่างยื่นขอจัดสรรด้วยเช่นกัน ดังนั้น
บริษัทได้มีการเตรียมรับมือกับกฎหมายใหม่โดยการปรับรูปแบบโครงการให้สอดคล้องกับกฎหมายที่จะมีขึ้นในอนาคตระยะยาว
โดยได้ทำการศึกษาภาวะตลาดที่อยู่อาศัยและกฏหมายที่เกี่ยวข้องอยู่สม่ำเสมอ
ซึ่งจะส่งผลให้บริษัทมีความสามารถที่จะขยายงานในอนาคตได้อย่างต่อเนื่อง

4.  ความเสี่ยงจากการที่ผู้บริหารเป็นชุดเดียวกันกับคณะกรรมการของบริษัท

บริษัทมีความเสี่ยงเรื่องการบริหารงาน
เนื่องจากบริษัทบริหารจัดการโดยกลุ่มศิลปรัตน์และบุคคลที่เกี่ยวข้องกับกลุ่มศิลปรัตน์คือ นายวิรัตน์
ชินประพินพร ซึ่งเป็นประธานกรรมการบริหาร และนางเนาวนิจ ศิลปรัตน์ ซึ่งเป็นกรรมการผู้จัดการ
โดยมีอำนาจในการลงนามสั่งจ่ายเช็คร่วมกัน และการทำธุรกรรมทางการเงินอื่นๆของบริษัท
ตลอดจนการทำนิติกรรมต่างๆ อย่างไรก็ดี เพื่อให้เกิดการถ่วงดุลในการบริหารจัดการในระดับหนึ่ง
บริษัทได้ดำเนินการ ดังต่อไปนี้

1.  แต่งตั้งคณะกรรมการตรวจสอบซึ่งเป็นบุคคลภายนอกและมีความเป็นอิสระจำนวน 3
    ท่านเข้ามาตรวจสอบการดำเนินงานของบริษัท

2.  คณะกรรมการบริหารและกรรมการผู้จัดการ ไม่มีอำนาจในการดำเนินการใด ๆ
    ในหรือเกี่ยวกับรายการที่เกี่ยวโยงกัน
    รายการการได้มาหรือจำหน่ายไปซึ่งสินทรัพย์ที่สำคัญของบริษัท และ/หรือ รายการหรือเรื่อง
    ที่บุคคลที่อาจมีความขัดแย้งมีส่วนได้ส่วนเสียหรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัทและบริษัทย่อย
    (ถ้ามี) ในกรณีดังกล่าว รายการหรือเรื่องดังกล่าวจะต้องนำเสนอต่อคณะกรรมการตรวจสอบ
    เพื่อขอความเห็น และนำเสนอคณะกรรมการของบริษัทและ/หรือ ที่ประชุมผู้ถือหุ้น
    (แล้วแต่กรณี) เพื่อพิจารณาอนุมัติ

3.  จัดให้มีหน่วยงานตรวจสอบภายในที่สามารถปฏิบัติงานได้อย่างเป็นอิสระตามความเหมาะสม
    และขึ้นตรงต่อคณะกรรมการตรวจสอบ
    โดยที่หน่วยงานตรวจสอบภายในของบริษัทจะสอบทานทุกๆไตรมาส
    เพื่อตรวจสอบให้บริษัทมีระบบควบคุมภายใน (Internal Control)
    และการตรวจสอบภายใน (Internal Audit) ในด้านต่างๆ
    รวมทั้งด้านการบริหารที่เหมาะสมและมีประสิทธิผล

(โปรดดูรายละเอียดเพิ่มเติมได้ในส่วนที่ 2 หัวข้อ “การควบคุมภายใน”
ซึ่งจะมีสรุปขั้นตอนการดำเนินงานของหน่วยงานตรวจสอบภายใน)

1.  ความเสี่ยงจากการผลิต/ก่อสร้างโครงการ

    1.  ความเสี่ยงจากความผันผวนของราคาวัสดุก่อสร้าง

จากการที่ภาวะธุรกิจอสังหาริมทรัพย์ในประเทศชะลอตัวและปัญหาความผันผวนอย่างต่อเนื่องของราคาน้ำมันในตลาดโลกต้นทุนก่อสร้างที่ผันผวนอย่างรุนแรง
โดยต้นปีที่ผ่านมาราคาวัสดุก่อสร้างเกือบทุกชนิด ปรับตัวสูงมาก
ในขณะที่ปลายปีเกิดภาวะเศรษฐกิจถดถอยของประเทศสหรัฐอเมริกาและประเทศในกลุ่มยุโรปทำให้ดีมานด์ที่แท้จริงปรากฏ
ราคาที่เคยสูงอย่างมากก็เริ่มชะลอตัวลงเกือบเท่าตัว
เป็นความผันผวนที่สร้างผลกระทบต่อตลาดอสังหาฯ อย่างรุนแรง
เพราะผู้ประกอบการอาจมีบ้านที่สร้างเมื่อช่วงครึ่งปีแรกในราคาต้นทุนที่สูง
จึงจำเป็นที่จะต้องเร่งขายบ้านที่มีราคาต้นทุนสูงให้เร็วที่สุด เพื่อให้เกิดการขาดทุนที่น้อยที่สุด
ซึ่งเป็นความเสี่ยงที่จำเป็นต้องเร่งระบายสินค้าที่มีราคาต้นทุนสูงในภาวะเศรฐกิจที่ถดถอย

อย่างไรก็ดี
บริษัทได้ว่าจ้างผู้รับเหมาก่อสร้างให้ก่อสร้างโครงการของบริษัทโดยให้เป็นผู้รับเหมาก่อสร้างเป็นผู้ดำเนินการจัดหาวัสดุหลักในการก่อสร้าง
รวมถึง กระเบื้องปูพื้น กระเบื้องปูหลังคา เหล็ก และเครื่องสุขภัณฑ์
สำหรับทุกโครงการที่ดำเนินอยู่ในปัจจุบัน ได้แก่ โครงการ “บ้านร็อคการ์เด้น บายพาส 3”
ถึงโครงการ “บ้านร็อคการ์เด้น บายพาส 5 ” โครงการ“บ้านร็อคการ์เด้นแอร์พอร์ตเฟส
1”ตลอดจนโครงการในอนาคตคือ โครงการ “บ้านร็อคการ์เด้น บายพาส 6” และโครงการ
“บ้านร็อคการ์เด้นแอร์พอร์ตเฟส 2และ3” และโครงการอื่นๆในอนาคตทั้งที่กรุงเทพฯและต่างจังหวัด
ได้รวมค่าวัสดุหลักดังกล่าวรวมกับค่าว่าจ้างซึ่งผู้รับเหมาก่อสร้างจะได้รับ
โดยตกลงทำสัญญาจ้างเหมาก่อสร้างบ้านกับบริษัทไว้แล้วล่วงหน้า
ทำให้บริษัทสามารถลดความผันผวนจากราคาวัสดุก่อสร้างดังกล่าวได้อย่างชัดเจนหากราคาวัสดุกลับมาผันผวนอย่างฉับพลัน
ทำให้บริษัทสามารถควบคุมความเสี่ยงของการปรับขึ้นราคาของวัสดุก่อสร้างในอนาคตได้ระดับหนึ่ง
สามารถคาดคะเนค่าใช้จ่ายได้ล่วงหน้า และปรับตัวได้ทันเวลา
ไม่ส่งผลกระทบต่อกำไรของบริษัทในทันทีที่มีการเปลี่ยนแปลงของราคาวัสดุก่อสร้างและเร่งระบายสินค้าที่มีราคาต้นทุนสูงในภาวะเศรฐกิจที่ถดถอย

2.  ความเสี่ยงจากการพึ่งพาผู้รับเหมาก่อสร้างก่อสร้าง และแรงงานในการก่อสร้าง

บริษัทไม่มีผู้รับเหมาก่อสร้างเป็นของบริษัทเอง
จึงทำให้บริษัทมีความเสี่ยงในเรื่องการพึ่งพาผู้รับเหมาก่อสร้างและแรงงานในการก่อสร้าง นั่นคือ
หากผู้รับเหมาก่อสร้างไม่สามารถก่อสร้างให้บริษัทได้ตามกำหนด
ส่งผลให้บริษัทไม่สามารถส่งมอบบ้านแก่ผู้ซื้อได้ตามเวลา อย่างไรก็ดี
บริษัทได้มีการลดความเสี่ยงดังกล่าว โดยใช้วิธีการประมูลในลักษณะเปิดประมูลซองจากแบบก่อสร้าง
(B.O.Q.) ของบริษัทเพื่อเป็นแบบแผนในการปฏิบัติการเลือกผู้รับเหมาก่อสร้าง
โดยที่ฝ่ายก่อสร้างโครงการของบริษัทจะเป็นผู้กำหนดราคากลางในแบบก่อสร้างดังกล่าว
และเปิดให้ผู้รับเหมาก่อสร้างที่มีความสนใจเข้าร่วมประมูลงานอย่างเป็นธรรม
และฝ่ายก่อสร้างโครงของบริษัทจะทำหน้าที่ตรวจสอบรายละเอียดค่าแรงและค่าวัสดุก่อสร้าง
(B.O.Q.)
ที่นำเสนอโดยผู้รับเหมาก่อสร้างก่อสร้างมาประกอบการพิจารณาเพื่อความเหมาะสมของต้นทุนดังกล่าวต่อค่าก่อสร้างในโครงการต่างๆของบริษัท
ทั้งนี้
บริษัทมีการทำสัญญากับผู้รับเหมาก่อสร้างทุกรายและบริษัทสามารถเรียกค่าปรับถ้าการก่อสร้างล่าช้า
และเรียกร้องค่าเสียหายใดๆอันพึงมีจากผู้รับเหมาก่อสร้างได้
นอกจากนี้บริษัทจะทำการเก็บเงินค่าค้ำประกันงานก่อสร้างจากผู้รับเหมาเหล่านั้นเพื่อค้ำประกันคุณภาพงานก่อสร้างและหากเกิดกรณีที่ผู้รับเหมารายใดมีการทิ้งงาน
บริษัทจะนำเงินค้ำประกันนั้นและหรือเงินค่าจ้างรับเหมาที่ยังไม่ได้ชำระให้ผู้รับเหมารายนั้นๆ
มาใช้ในการจ้างผู้รับเหมารายใหม่เพื่อให้งานก่อสร้างสำเร็จลุล่วงไปได้

นอกจากนี้บริษัทได้มีการกระจายความเสี่ยงจากการต้องพึ่งพาผู้รับเหมาก่อสร้างรายใดรายหนึ่ง
โดยมีการกระจายการจ้างผู้รับเหมาให้มากรายขึ้นและพิจารณาว่าจ้างผู้รับเหมาก่อสร้างในปริมาณงานที่เหมาะสมกับขีดความสามารถในการก่อสร้างของผู้รับเหมาก่อสร้างในแต่ละราย
เพื่อให้ผู้รับเหมาสามารถก่อสร้างให้บริษัทได้ตรงตามคุณภาพที่กำหนด
ซึ่งจะส่งผลให้บริษัทสามารถส่งมอบบ้านแก่ผู้ซื้อได้ตามแผนที่วางไว้

2.  ความเสี่ยงทางด้านการเงิน

    1.  ความเสี่ยงด้านกระแสเงินสดของบริษัท

การขยายตัวของธุรกิจของบริษัทในช่วงที่ผ่านมาตั้งแต่ในปี 2546
จะเป็นลักษณะการขยายตัวโดยใช้เงินทุนจากผู้ถือหุ้นหรือการกู้ยืมจากบุคคลหรือกิจการที่เกี่ยวข้องซึ่งอาจจะมีทั้งส่วนที่คิดและไม่คิดดอกเบี้ยโดยเป็นนโยบายการบริหารเงินทุนแบบอนุรักษ์นิยมของผู้บริหารในช่วงของการเริ่มโครงการพัฒนาอสังหาริมทรัพย์ต่างๆของบริษัท
อย่างไรก็ตาม การขยายตัวของบริษัทในอนาคตซึ่งได้แก่ การลงทุนในโครงการ
“บ้านร็อคการ์เด้นแอร์พอร์ต 2” และโครงการ “บ้านร็อคการ์เด้นแอร์พอร์ต 3”
ซึ่งมีมูลค่าการลงทุนรวมกันเกือบ 800 ล้านบาท และโครงการบ้านร็อคการ์เด้นบายพาส 6
มูลค่าโครงการประมาณกว่า 2,400ล้านบาท และการลงทุนในกิจการร่วมค้าในการพัฒนาที่ดินกว่า
500
ไร่ที่จังหวัดถูเก็ตซึ่งต้องใช้เงินทุนจำนวนมากเช่นเดียวกันซึ่งอาจจะทำให้บริษัทมีความเสี่ยงในเรื่องของต้นทุนทางการเงินและกระทบต่อบริษัทในเรื่องของสภาพคล่องตามมา
เนื่องมาจากมีความเป็นไปได้ว่าบริษัทจะใช้เงินกู้จากสถาบันการเงิน
นอกเหนือจากแหล่งเงินทุนที่จะมาจากกระแสเงินสดจากการดำเนินงานของบริษัทเพื่อลงทุนในโครงการต่างๆ
ดังกล่าวนั่นคือ บริษัทอาจจะมีภาระที่สูงขึ้นจากดอกเบี้ยกู้ยืมซึ่งมาจากการก่อภาระหนี้สินใดๆในอนาคต

อย่างไรก็ดี
บริษัทได้คำนึงถึงโครงสร้างทางการเงินรวมทั้งปริมาณกระแสเงินสดจากกิจการที่จะต้องเพียงพอต่อการชำระภาระผูกพันที่อาจจะเกิดขึ้น
นอกจากนี้ในแง่ของการหาแหล่งเงินทุนจากสถาบันการเงิน
บริษัทยังคงมีการติดต่อกับบางสถาบันการเงินในประเทศอย่างต่อเนื่องในการจัดสินเชื่อให้กับลูกค้าในโครงการต่างๆของบริษัท
และบริษัทยังมีทรัพย์สินที่สามารถนำไปใช้เป็นหลักประกันการกู้ได้ในรูปของที่ดินระหว่างการพัฒนา
จึงไม่น่าจะมีปัญหาในด้านสภาพคล่องและต้นทุนทางการเงินเพื่อรองรับกับการขยายตัวของบริษัทในอนาคต